[Uddannelsesinstitutionens navn] er en videnproducerende institution. Det er vores mål at levere undervisning i pædagogisk og faglig topkvalitet. Vi mener derfor, det er vigtigt, at lærerne kan videreudvikle og bruge hinandens undervisningsmateriale, uden at det giver anledning til juridiske problemer. Undervisningsmateriale er imidlertid beskyttet af ophavsretsloven. Der er derfor behov for en afklaring af, hvem der har rettighederne til materialet, og hvad det indebærer.

Ledelsen og medarbejderne ved [institutionen] er på den baggrund enige om nedenstående aftale.

1. Nedenstående aftale vedrører de immaterielle rettigheder, der knytter sig til undervisnings­materiale skabt af [institutionens] lærere som led i deres ansættelse ved [institutionen]

1. Ved undervisningsmateriale forstås alle former for stof skabt med henblik på undervisningen ved [institutionen], herunder slides, handouts, billeder, e-læringsforløb, quizzer mm.
2. Lærerne giver [institutionen] en ikke-eksklusiv licens til, at alle lærere frit kan genbruge og viderebearbejde hinandens undervisningsmateriale som led i undervisningen ved [institutionen].

1. I undervisningsmateriale, hvor der indgår optagelser af lærere, har de pågældende de rettigheder, der fremgår af UBVAs anbefalinger vedr. webcast af undervisning, jf. [www.ubva.dk](http://www.ubva.dk). Lærerne kan således bede om, at optagelser, hvor de medvirker, fjernes fra undervisningsmaterialet.
2. Alle andre rettigheder til undervisningsmaterialet tilhører lærerne.

Underskrifter